***ЗА УЧИЛИЩАТА, УЧАСТВАЩИ В КОНКУРСА***

**НАЦИОНАЛЕН КОНКУРС ЗА ЛИТЕРАТУРНА ТВОРБА**

**„РИЦАРСКА ПОСТЪПКА”**

*/включен под № 73 в Националния Календар на МОН за изяви по интереси на децата и учениците за учебната 2016/2017 год./*

***ОРГАНИЗАТОР НА КОНКУРСА - ОРДЕН НА РИЦАРИТЕ ТАМПЛИЕРИ НА ЙЕРУСАЛИМ - ВЕЛИК ПРИОРАТ-БЪЛГАРИЯ***

Рицарят като пазител на доброто. Рицарят като воин в името на справедливостта и светлината. Рицарят като личност, съчетаваща в себе си чистите и непреходни във времето морални ценности. Сила и смелост, достойнство и чест, любов и милосърдие. Героизъм и мечтателност, благородство и преклонение пред дамите, защита на онеправданите и помощник на слабите, щедър и човечен - това са  качествата, които притежава всеки рицар и те го отличават от останалите. Но също са и стожерите, на които се крепи света. Те го правят по-добър!

Всички тези идеали са намерили израз в литературните творби, участващи в Националния конкурс под надслов „Рицарска постъпка“, организиран от Ордена на рицарите тамплиери на Йерусалим – Велик Приорат България. През учебната 2016/2017 година се провежда неговото второ издание. Конкурсът е  включен в Календара на МОН под № 73. Ученици от цялата страна взеха участие в него и пресъздадоха в творбите си своето виждане и усещане за рицарството, за непреходните ценности в днешния свят, дошли от миналото и свързващи ни с бъдещето.

**Идеята на конкурса е да провокира ученици от IX до XІ клас (включително) чрез творбите си да пресъздадат рицарството – като изграждане на личности и характери, като школа за израстване и развитие. Те трябва да опишат в творбите си своя или наблюдавана /разказана/ им постъпка, която отговаря на идеалите на рицарството в съвременния свят.**

1. **ОБЩИ УСЛОВИЯ**
2. Конкурсът се провежда в две категории литературни творби – проза и поезия.
3. Настоящият регламент се отнася и за двете категории.
4. В категория проза могат да участват есе и разказ.
5. Конкурсът се провежда в един кръг, като творбите се изпращат до Канцеларията на Ордена на рицарите тамплиери на Йерусалим - Велик Приорат България, съгласно условията на този регламент. Адрес за изпращане на творбите: гр. София, 1421, ул. Богатица № 10 – Орден на рицарите тамплиери на Йерусалим.
6. Конкурсът се провежда в периода октомври 2016 г. - април 2017 г. В него могат да вземат участие всички ученици от всички видове училища /IX-XІ клас/.
7. Брой творби - не повече от 1 (една) във всяка категория. Един участник може да участва и в двете категории.
8. Участието на всеки от учениците е индивидуално, групови творби няма да бъдат приемани.
9. Оценяване на творбите – извършва се за всяка от двете категории поотделно от жури в състав – учител по литература и двама литератори.
10. Класиралите се на първо място в двете категории се обявяват на 01.06.2017 г. – Денят на детето.
11. Класирали се на първо място в двете категории получават ученическа стипендия за една учебна година, връчвана на специалната Церемония по награждаването на 01.06.2017 г. Предвидени са и други награди за учениците и учителите, участници в конкурса.
12. **ДРУГИ УСЛОВИЯ**
13. Участието в конкурса автоматично предоставя авторските права над всяка творба на организаторите.
14. Творбите в конкурса няма да бъдат връщани и ще бъдат използвани за интернет страници, плакати и други публикации.
15. С явяването за получаване на награда участниците и техните родители се съгласяват да бъдат заснемани и материалът да бъде излъчван/публикуван в публичното пространство без каквото и да е допълнително възнаграждение от страна на Организатора.
16. Условия за участие на творбите в конкурса:

* Творбите трябва да бъдат подадени според регламента - по брой и срок за получаване.
* Всяка творба трябва да е придружена от попълнен Формуляр за участие, съдържащ трите имена и възрастта на участника, както и координати (телефон, електронна поща) за контакт. Формулярът е приложен като отделна страница в настоящия Регламент.
* Творбите не трябва да съдържат никакви идентификационни маркери за участника - име, адрес, възраст, училище, и др. Всяка творба трябва да е придружена от бял плик, в който да е поставен попълнения Формуляр за участие.

1. В случай, че при предаването на творбата, кандидатът в конкурса не използва типовата бланка на „Формуляр за участие“, а друг подходящ придружаващ документ в свободен текст, задължително трябва да посочи:

* Информация за автора на творбата – трите имена, възраст, телефон, e-mail;
* Да включи в свободния текст на документа следното: „Снастоящото декларираме своето съгласие предадената творба да бъде публикувана и използвана в различни издания за целите на конкурса“.

1. Няма да бъдат допуснати до оценяване творби, за които не е получено, изричното писмено съгласие на автора.
2. Организаторът на конкурса не отговаря и не може да бъде привлечен в съдебни дела, свързани със собственост на регистриран профил.
3. Организаторът на конкурса си запазва правото да не допусне до участие творби с неприлично съдържание.
4. Организаторът на Конкурса не носи отговорност, ако въпреки надлежната проверка не установи, че участник/ци в конкурса са изпратили творби, които са отпечатвани /публикувани/ в печатни или интернет издания към момента на обявяването на конкурса и/или, с които са участвали в други подобни конкурси. В тези случаи, отговорността за нарушаването на Регламента на Конкурса е изцяло за участника, който го е допуснал, като при установяване на подобно обстоятелство след награждаването на такъв участник, Организаторът има право да откаже да подкрепи идеята на участника, нарушил правилата и да изиска връщане на връчената награда.
5. Организаторът на конкурса не носи отговорност за злоупотреби на лица към трети лица с използване/попълване на техни данни.
6. Организаторът на конкурса не носи отговорност за погрешни или непълни данни за контакт на участниците в Конкурса.
7. Творби, които не отговарят на условията по този Регламент няма да участват в класирането.